# name
Aplicació de les metodologies "aprenentatge basat en equips", "aula invertida" i "tests freqüents" per a les assignatures de Macroeconomia del grau en Economia.

# metadata.dc.description.abstract[].value
Aquesta acció d’innovació docent consisteix en aplicar tres metodologies per a la millora de l'aprenentatge a les assignatures de Macroeconomia al Grau en Economia. Les metodologies són: (1) "l'aprenentatge basat en equips" i (2) "l'aula invertida" i (3) “tests freqüents”. La iniciativa es va plantejar per ajudar a corregir alguns punts febles d’aquests grups, entre els quals hi ha la baixa assistència a l’aula, la passivitat dels estudiants, la falta de motivació i la dificultat per atendre als diferents ritmes d’aprenentatge dels estudiants. 
L'objectiu principal consistia en incentivar el treball autònom i el treball en grup dels estudiants, de tal manera que ajudin a desenvolupar algunes de les competències transversals del seu grau (principalment, la capacitat de treballar en equip, organitzar el treball d’aprenentatge i gestionar el temps), alhora que serveixin per potenciar l’assistència regular a l’aula, la motivació i l’aprenentatge actiu. 
Els dos anys de projecte han involucrat a 4 grups de Macroeconomia III i 12 grups de Macroeconomia IV del grau en Economia durant els cursos 2016-2017, 2017-2018 i 2018-2019. L’anàlisi dels resultats indica una major regularitat en l’assistència de l’alumnat a l’aula, una major participació de l’alumnat en el procés d’aprenentatge, i uns millors resultats acadèmics.

# metadata.dc.rights[].value
cc by-nc-nd (c) Abío, Gemma et al., 2019

# metadata.dc.title[].value
Aplicació de les metodologies "aprenentatge basat en equips", "aula invertida" i "tests freqüents" per a les assignatures de Macroeconomia del grau en Economia.